
ԱՐՁԱՆԱԳՐՈՒԹՅՈՒՆ N 8
09 հուլիսի 2026 թվական

ԱՎԱԳԱՆՈՒ ԱՐՏԱՀԵՐԹ ՆԻՍՏԻ
Համայնքի ավագանու նիստին ներկա էին ավագանու՝ 8 անդամներ:
Բացակա էին` Կարեն Աթայանը, Արմեն Արամայիսի Առաքելյանը, Արմեն Քաջիկի Առաքելյանը, Դավիթ Գեվորգյանը, Կարեն Համբարձումյանը, Կարինե Մակիյանը, Գոհար Վարդանյանը
Համայնքի ղեկավարի հրավերով ավագանու նիստին մասնակցում էին`
Քրիստինե Մարտիրոսյանը, Լուսինե Գեվորգյանը, Սարգիս Խաչատրյանը, Հայկ Կարախանյանը, Գարեգին Գաբրիելյանը, Գայանե Համազասպյանը, Հակոբ Խաչատրյանը, Վահագն Ստեփանյանը
Նիստը վարում էր համայնքի ղեկավար` Մանվել Փարամազյանը․
Նիստը արձանագրում էր աշխատակազմի քարտուղար` Մագաղատ Ավետիսյանը
Մանվել Փարամազյան - Բարև Ձեզ, հարգելի ավագանիներ, գործընկերներ։ Հայաստանի Հանրապետության Սյունիքի մարզի Քաջարան համայնքի ավագանու 2026 թվականի հուլիսի 9-ի արտահերթ նիստի օրակարգը հաստատելու մասին, ովքե՞ր են կողմ։ Դեմ չկա, ձեռնպահ չկա։
ԼՍԵՑԻՆ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ԱՎԱԳԱՆՈՒ 2026 ԹՎԱԿԱՆԻ ՀՈՒԼԻՍԻ 09-Ի ԱՐՏԱՀԵՐԹ ՆԻՍՏԻ ՕՐԱԿԱՐԳԸ ՀԱՍՏԱՏԵԼՈՒ ՄԱՍԻՆ
(Զեկ. ՄԱՆՎԵԼ ՓԱՐԱՄԱԶՅԱՆ)
Օրակարգում ընդգրկված է մեկ հարց։ Առաջին հարց՝ «Դեպի առաջ» բարեգործական հասարակական կազմակերպության՝ Գեղի բնակավայրում բնակելի տների կառուցման ծրագրին հավանություն տալու մասին։ Կզեկուցի Քրիստինե Մարտիրոսյանը։ Խնդրեմ, Քրիստինե ջան։

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 13-րդ հոդվածի 4-րդ մասի և 17-րդ հոդվածի դրույթներով, հաշվի առնելով Հայաստանի Հանրապետության Սյունիքի մարզի Քաջարան համայնքի ղեկավարի առաջարկությունը, Հայաստանի Հանրապետության Սյունիքի մարզի Քաջարան համայնքի ավագանին որոշում է․
Հաստատել Հայաստանի Հանրապետության Սյունիքի մարզի Քաջարան համայնքի ավագանու 2026 թվականի հուլիսի 09-ի արտահերթ նիստի օրակարգը․
1. «Դեպի առաջ» բարեգործական հասարակական կազմակերպությանը Գեղի բնակավայրում բնակելի տների կառուցման նախաձեռնությանը հավանություն տալու մասին։ 
Քվեարկության արդյունքները․

Մ. ՓԱՐԱՄԱԶՅԱՆ
Հ. ԱԼԱՎԵՐԴՅԱՆ
Զ. ԱՌԱՔԵԼՅԱՆ
Գ. ԲԱԲԱՋԱՆՅԱՆ

Դ. ՍՏԵՓԱՆՅԱՆ

Որոշման նախագիծն ընդունված է. (Կցվում է որոշում N 56-Ա)
 ԼՍԵՑԻՆ
«ԴԵՊԻ ԱՌԱՋ» ԲԱՐԵԳՈՐԾԱԿԱՆ ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ԳԵՂԻ ԲՆԱԿԱՎԱՅՐՈՒՄ ԲՆԱԿԵԼԻ ՏՆԵՐԻ ԿԱՌՈՒՑՄԱՆ ՆԱԽԱՁԵՌՆՈՒԹՅԱՆԸ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ
(Զեկ. ՔՐԻՍՏԻՆԵ ՄԱՐՏԻՐՈՍՅԱՆ)
- Ողջունում եմ բոլոր ներկաներին, խնդրում եմ, որ հավանության արժանացնեք՝ «Դեպի առաջ» բարեգործական հասարակական կազմակերպության՝ Քաջարան համայնքին ուղղված գրության օֆերտան, որը վերաբերելի է Գեղի համայնքում 10 բնակելի տներ կառուցելու բնակարանաշինական ծրագրին։ Նշեմ, որ նախորդ նիստում մի փոքրիկ ակնարկ եղավ, այսինքն դուք արդեն իսկ ծանոթ եք սրան, սակայն, քանի որ նիստի օրն էին մուտքագրել իրենց գրությունը, դրա համար օրակարգում ընդգրկել չէինք կարող։ Նկատի ունենք նաև այն հանգամանքը, որ  «Դեպի առաջ Հայաստան» բարեգործական հիմնադրամը դեռևս 2 տարի առաջ էր նմանատիպ նախաձեռնությամբ հանդես եկել, սակայն կապված հողատարածքի նպատակային նշանակության հետ, մենք չենք կարողացել այդ հարցը ներառել օրակարգում։
Ներկայումս նշված օրակարգային հարցը ունի մեկ հենակետային ելք, որտեղ որ «Դեպի առաջ Հայաստան»-ը անպայման մեխը դնում է այն հանգամանքի վրա, որ նմանատիպ ծրագրի շահառուները բացառապես պետք է լինեն Արցախից բռնի տեղահանվածները։
Ի դեպ, ասեմ, որ համայնքի ղեկավարի հետ մենք մի փոքր, մինչև օրակարգի հարցը,  ծրագրի հովանավորների հետ կապված փոքրիկ հանդիպման ժամանակ մենք կարողացանք նաև մի փոքր շեղել շահառուների ցանկը, քանի որ դա ի նպաստ համայնքի պիտի լինի, սակայն եթե մենք փորձենք միայն դիտարկել այն հանգամանքը, որ շահառուները պետք է լինեն բացառապես Արցախից բռնի տեղահանվածները, եկեք չմոռանանք նաև , որ 2024 թվականից մենք ունենք պետական ծրագիր, որտեղ որ Արցախցիներին հնարավորություն էր տրվել կամ բնակարանային շինարարության, բնակարաններ ձեռք բերելու իրավունք, կամ պետության կողմից սերտիֆիկատներ, որոնք որ յուրաքանչյուրին՝ ընտանիքի անդամներով, տրվում էր մաքսիմում 5 միլիոն։ Այսինքն, եթե փորձեմ վիճակագրությունը փաստել, 2024 թվականից մինչև 2026, և եթե մենք ավարտուն տեսքով փորձենք այդ ժամանակ շահառուներ փնտրել, հաստատ մենք չենք ունենա, այն հանգամանքով պայմանավորված, որովհետև արդեն իսկ Արցախցիները ունեցած կլինեն այդ հավաստագրերը և եթե փորձենք Արցախցիներին տալ այդ հնարավորությունը ալտերնատիվ, կամ պետք է ընտրեն այս հնարավորությունը, կամ պետական ծրագրով նախատեսված դրամաշնորհը։ Ինձ թվում է՝ անմիտ կլինի, որ իմանանք, որ Արցախցին կարող է ընտրել այս ծրագրով նախատեսվածը։ Ի դեպ, այս ծրագիրը միայն բացառապես տրվելու է Արցախցիներին պայմանով, եթե նրանք պետք է բնակվեն 10 տարի անընդմեջ, և այս իրավունքը չի փոխանցվելու 10 տարվա ընթացքում, հսկվելու է համայնքապետարանի կողմից։ Երկրորդ կարևորագույն հանգամանքը՝ «Դեպի առաջ Հայաստանը» սնվում է «Փարոս» բարեգործական հիմնադրամից, և, նկատի ունենալով այն հանգամանքը, որ իրենք արդեն ունեն նմանատիպ նախադեպեր այլ համայնքներում, իրենք ի սկզբանե մեզ առաջարկել են իրավունքի ձեռքբերում, այսինքն նախատեսվում էր առնվազն հողամասի ձեռքբերում, սակայն մեր բանակցությունները տարան նրան, որ մենք ունենք այսպիսի պատկեր։ «Դեպի առաջ Հայաստանը» համայնքապետարանի անունից կկառուցի տներ, բայց, բացառապես, մենք փոխըմբռնման հուշագրով պետք է իրենց առաջարկած պայմաններով ընտանիքներին տրամադրել, այսինքն շահառուներին բացառապես պետք է ընտրենք իրենց ասածով։ Շահառուների ընտրությունը նաև մենք դրել ենք խիստ կարիքավոր և Գեղի համայնքում բնակվող ընտանիքներին, այսինքն տվյալ պարագայում, եթե մենք չգտնենք անհրաժեշտ քանակով Արցախից բռնի տեղահանված ընտանիքներ, որոնք որ մեր պայմաններով կարող են այնտեղ բնակվել, մենք արդեն կունենանք այլընտրանք նաև տվյալ համայնքում բնակվող և խիստ կարիքավոր ընտանիքների։ Սա է մեր այսօրվա օրակարգային հարցի ամբողջ էությունը, ակնկալում ենք ձեր հավանությունը, քանի որ սա շատ կարևոր ծրագիր է։ Նաև նշենք, որ այդ ծրագրով համայնքը որևէ գույքի օտարում չի նախատեսում, այսինքն համայնքը մնում է նաև իր սեփականության տերը։ Բայց համայնքը, միևնույն ժամանակ,  ընդունելով բարեգործական կազմակերպության առաջարկը, իր առաջարկով տրամադրում է շահառուներին։
Սա է, ըստ էության, ամբողջ հարցի էությունը, շնորհակալություն։
Հիմք ընդունելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 42-րդ կետի դրույթները, ինչպես նաև հաշվի առնելով «Դեպի առաջ» բարեգործական հասարակական կազմակերպության 18/06/2026թ օֆերտա-գրությունը՝ համայնքի վարչական տարածքում համայնքային հողամասում բնակելի տների կառուցման վերաբերյալ, Հայաստանի Հանրապետության Սյունիքի մարզի Քաջարան համայնքի ղեկավարի առաջարկությունը, Հայաստանի Հանրապետության Սյունիքի մարզի Քաջարան համայնքի ավագանին որոշում է.
1. Հավանություն տալ «Դեպի առաջ» բարեգործական հասարակական կազմակերպության առաջարկությանը՝ համայնքի վարչական տարածքում, համայնքային հողամասում կազմակերպության միջոցներով թվով 10 (տասը) բնակելի տուն կառուցելու նախաձեռնությանը։ 
2. Նշված նախաձեռնության շրջանակներում կառուցվող բնակելի տների շահառու նախատեսել Արցախից բռնի տեղահանված և Քաջարան համայնքում հաշվառված խիստ կարիքավոր ընտանիքներին, դրա ամրագրումն իրականացնել փոխըմբռման հուշագրի տեսքով։
3. Համայնքի ղեկավարին հանձնարարել Հայաստանի Հանրապետության օրենսդրության սահմանված կարգով կազմակերպել հուշագրի կնքման համար անհրաժեշտ հետագա գործընթացները։
4. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։
Քվեարկության արդյունքները․
	Կողմ -8 
Մ. ՓԱՐԱՄԱԶՅԱՆ
Հ. ԱԼԱՎԵՐԴՅԱՆ
Զ. ԱՌԱՔԵԼՅԱՆ
Գ. ԲԱԲԱՋԱՆՅԱՆ
Ա. ԴԱՆԻԵԼՅԱՆ
Ա. ՀԱՅՐԱՊԵՏՅԱՆ
Հ. ՄԱՐԳԱՐՅԱՆ
Դ. ՍՏԵՓԱՆՅԱՆ
Մանվել Փարամազյան - Ովքե՞ր են կողմ։ Դեմ չկա, Ձեռնպահ չկա։ Ինձ թվում է, եթե հարցեր չկան, շնորհակալություն, հաջողություն։ 
	Դեմ -0 
	Ձեռնպահ -0 


Որոշման նախագիծն ընդունված է. (Կցվում է որոշում N 57-Ա)
	  
	ՆԻՍՏԻՆ ՄԱՍՆԱԿՑԱԾ ԱՎԱԳԱՆՈՒ ԱՆԴԱՄՆԵՐ 
ՄԱՆՎԵԼ ՓԱՐԱՄԱԶՅԱՆ                            __________________
ՀԱՄԼԵՏ ԱԼԱՎԵՐԴՅԱՆ                             __________________
ԶՈՀՐԱՊ ԱՌԱՔԵԼՅԱՆ                               __________________
ԳՈՌ ԲԱԲԱՋԱՆՅԱՆ                                   __________________
ԱՆՆԱ ԴԱՆԻԵԼՅԱՆ                                   __________________
ԱՐԵՎԻԿ ՀԱՅՐԱՊԵՏՅԱՆ                          __________________
ՀՈՎԻԿ ՄԱՐԳԱՐՅԱՆ                                 __________________
ԴԵՐԵՆԻԿ ՍՏԵՓԱՆՅԱՆ                            __________________

	 
	 



ՀԱՄԱՅՆՔԻ ՂԵԿԱՎԱՐ                            ՄԱՆՎԵԼ ՓԱՐԱՄԱԶՅԱՆ

